เก็บตกการเงิน
&#8216;บสส.&#8217; ขายทรัพย์กว่า 700 ล้าน
22 มิ.ย. 2555

‘บสส.’ ขายทรัพย์กว่า 700 ล้าน 
นายชูเกียรติ จิตติไมตรีสกุล รองกรรมการผู้จัดการ บริษัท บริหารสินทรัพย์สุขุมวิท เปิดเผยว่า งานประมูล “SAM 12 ปี สินทรัพย์ดี ราคาโดน” 2 ครั้งที่ผ่านมา ได้รับการตอบรับจากลูกค้าเป็นอย่างดี สามารถทำยอดขายได้กว่า 500 ล้านบาท บริษัทจึงนำทรัพย์ทั่วประเทศอีกกว่า 500 รายการ มูลค่ากว่า 700 ล้านบาท เปิดประมูลขายในวันศุกร์ที่ 29 มิ.ย. 2555 นี้
สินทรัพย์ดี ราคาโดนใจ ประกอบด้วย ตึกแถว 3 ชั้น 29 ห้อง ในโครงการบ่อวินพลาซ่า ริมถนนสายฉะเชิงเทราสัตหีบ ตรงข้ามนิคมฯ เหมราช จ.ชลบุรี ราคาขั้นต่ำ 1.251.30 ล้านบาท/ห้อง ที่ดินพร้อมสิ่งปลูกสร้างเนื้อที่ 4 ไร่เศษ ริมถนนราษฎร์อุทิศ เยื้องโรงแรมศิริปันนา วิลล่า ใกล้สถานีรถไฟเชียงใหม่ จ.เชียงใหม่ ราคาขั้นต่ำ 47.11 ล้านบาท ที่ดินพร้อมสิ่งปลูกสร้าง เนื้อที่ 7 ไร่เศษ ริมถนนเพชรเกษม (ทล.4) กม. 150151 ใกล้ Fly Now Outlet 2 จ.เพชรบุรี ราคาขั้นต่ำ 30.50 ล้านบาท 
‘ธีระชัย’ ค้านตั้ง ‘กองทุนพยุงหุ้น’ 
นายธีระชัย ภูวนาถนรานุบาล อดีต รมว.คลัง กล่าวว่า หลังคณะรัฐมนตรีเศรษฐกิจ สั่งเตรียมมาตรการเพื่อรับมือความผันผวนจากปัญหาเศรษฐกิจของยุโรป ซึ่งเตรียมใช้มาตรการตั้งกองทุนพยุงหุ้น และการออกมาตรการควบคุมเงินทุนเคลื่อนย้าย โดยประเมินว่าการเตรียมความพร้อมของภาคธุรกิจเป็นเรื่องที่ดี การทำแผนในช่วง 612 เดือน จำเป็นต้องมีการเตรียมความพร้อมเรื่องกระสุนและเงินสภาพคล่อง เพื่อรับมือกับปัญหาที่เกิดขึ้น หากเศรษฐกิจยุโรปมีความผันผวน
“ผมมองว่าผลกระทบตลาดเงินและตลาดทุน จะสะท้อนแค่ชั่วคราว และเราก็จะโดนหางเลขไปด้วย การเตรียมพร้อมควรหามาตรการตั้งแต่เนิ่นๆ แต่แนวคิดการตั้งกองทุนพยุงหุ้น ผมไม่เห็นด้วย ผมไม่เห็นด้วยกับการเอาเงินภาษีของประชาชนไปเสี่ยง การไหลเข้าออกของเงิน เราควรบริหารจัดการเรื่องของความเชื่อมั่น ความมีเสถียรภาพการเมืองมากกว่า” นายธีระชัย กล่าว